Oyuki (Silwer) - INK - INK Oyuki (Silwer) - INK
Titel: Oyuki (Silwer)
Datum gepubliseer: 28 Junie 2019 Aantal woorde: 155 451 Kere gelees ♥6
Oyuki loop deur die sneeustorm, ys klou aan haar blou kimono. Die wit duisternis verberg die landskap, maar sy kan voel waar lewe probeer deurdring. Sy draai regs na waar hitte wil-wil sterker word. Sy waai haar hand en die sneeu verdwyn voor haar. 'n Hout hut verskyn. Sy grinnik. Alhoewel die hutjies oor die berg goeie skuiling bied vir stappers gedurende die warm maande, kan dit niks doen teen die koue nie. Sy wikkel haar vingers en 'n yswind ruk die deur en hortjies oop. Die mense lê opgekrul en bewend op die hut se vloer. Uitputting het hulle oorweldig. Oyuki skud haar kop. Sy blaas haar koue asem uit oor hulle en hulle hou op bewe. Yskristalle vorm op hul wimpers en lippe. Die hitte verdwyn. En so-ook die lewe wat probeer deurdring het in haar ysryk.
Jy kan meer lees oor hierdie Japanese feetjie op my webtuiste: http://www.ronelthemythmaker.com/cold-ones-yuki-onna-and-tsurara-onna-folklore/